Lagasetning sem tryggir strandveiðikerfið til frambúðar verður ein helsta krafa Landssambands smábátaeigenda á aðalfundi félagsins sem hefst í dag. Framkvæmdastjóri sambandsins segir nýlegar yfirlýsingar frambjóðenda til Alþingis auka bjartsýni.
Strandveiðar hafa smám saman orðið sífellt stærri hluti af útgerð smábáta en á sjöunda hundrað bátar voru við strandveiðar í sumar. Samkvæmt reglugerð má veiða í tólf daga í mánuði frá byrjun maí til ágústloka, samtals 48 daga. Leyfilegur heildarafli strandveiða í ár var tíu þúsund tonn af þorski auk ellefu hundruð tonna af öðrum tegundum. Þessi afli veiddist allur áður en tímabilinu lauk, þrátt fyrir að bætt hafi verið við auknum heimildum, og veiðar voru stöðvaðar. Þetta vilja talsmenn smábátaútgerða koma í veg fyrir að geti gerst.
Segir Örn Pálsson framkvæmdastjóri landssambandsins. Veiðileyfin gildi því til 31. ágúst og ekkert þak verði á hve mikið megi veiða á þessum 48 dögum. Og miðað við umræðuna í kosningabaráttunni fyrir alþingiskosningarnar er Örn vongóður um að krafa þeirra nái í gegn.